|  |  |  |  |  |  |
| --- | --- | --- | --- | --- | --- |
|  | | |  |  | |
|  | **REPUBLIKA HRVATSKA ZADARSKA ŽUPANIJA** | | | |  |
|  | | **OPĆINA GRAČAC**  **Općinska načelnica** | | | |
| **KLASA: 551-08/18-01/2**  **URBROJ: 2198/31-01-18-1**  **GRAČAC, 28. studenog 2018. g.** | | | | | |

Na temelju čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18) te čl. 18. Socijalnog programa Općine Gračac za 2018. godinu («Službeni glasnik Općine Gračac» 1/18, 2/18 i 7/18), Općinska načelnica Općine Gračac objavljuje

**JAVNI POZIV ZA OSTVARIVANJE PRAVA NA JEDNOKRATNU NOVČANU POMOĆ UMIROVLJENICIMA U PRIGODI BOŽIĆNIH BLAGDANA**

Općina Gračac će na temelju Socijalnog programa Općine Gračac za 2018. godinu umirovljenicima s prebivalištem na području Općine Gračac koji imaju mirovine manje od 1.500 kuna, isplatiti jednokratnu novčanu pomoć u prigodi božićnih blagdana. Točan iznos pomoći po umirovljeniku odredit će se nakon zatvaranja ovog poziva raspodjelom osiguranih sredstava na podnositelje koji podnesu pravodobne i potpune zahtjeve te ispune kriterije poziva.

Kako bi ostvarili ovo pravo, umirovljenici su obvezni podnijeti **Zahtjev.**

Obrazac zahtjeva može se preuzeti osobno u pisarnici Općine Gračac ili na službenoj internetskoj stranici Općine Gračac [www.gracac.hr](http://www.gracac.hr) .

Zahtjevi za ostvarivanje prava na jednokratnu novčanu pomoć u prigodi božićnih blagdana mogu se podnositi najkasnije do **14. prosinca 2018.** godine.

**Zahtjevu je potrebno priložiti:**

* presliku osobne iskaznice,
* presliku bankovne kartice ili potvrdu banke o tekućem IBAN računu,
* presliku zadnjeg odreska od mirovine,
* presliku zadnjeg odreska inozemne mirovine ili potvrdu o visini iste, odnosno izjavu da nije korisnik inozemne mirovine.

**OPĆINSKA NAČELNICA:**

**Nataša Turbić, prof**